Pujara-
శ్రీలంకతో సిరీస్‌ నుంచే దక్షిణాఫ్రికా పర్యటన ఆలోచన : పుజారా
న్యూఢిల్లీ: శ్రీలంకతో సిరీస్‌ నుంచే దక్షిణాఫ్రికా పర్యట గురించి ఆలోచిస్తానని భారత మిడిలార్డర్‌ బ్యాట్స్‌మెన్‌ చతేశ్వర్‌ పుజారా వెల్లడించాడు. నవంబర్‌ 16 నుంచి శ్రీలంకతో మూడు టెస్టుల సిరీస్‌లో భారత్‌ తలపడనుంది. వన్డే, టీ20 జట్టులో స్థానం దక్కకపోయినా…తనకి కలిసొచ్చే టెస్టుల్లో మాత్రమే భారత్‌ జట్టుకి పుజారా ప్రాతినిధ్యం వహిస్తున్న విషయం తెలిసిందే. వచ్చే ఏడాది కఠినమైన దక్షిణాఫ్రికా పర్యటనకి టీమిండియా వెళ్తున్న నేపథ్యంలో శ్రీలంకతో సిరీస్‌ జట్టుకి కలిసొస్తుందని చతేశ్వర్‌ ధీమా వ్యక్తం చేశాడు. నా ఆలోచలన్నీ వచ్చే ఏడాది ఆరంభంలో జరగనున్న దక్షిణాఫ్రికా పర్యటనపైనే ఉన్నాయి. శ్రీలంకతో త్వరలో జరగబోవు టెస్టు సిరీస్‌…ఆ పర్యటన సన్నద్ధతకి బాగా ఉపయోగపడుతుంది. నాకు తెలిసి…లంకతో తొలి టెస్టు మొదలవగానే…సఫారీ పర్యటన గురించి జట్టు సభ్యుల్లో చర్చ మొదలవుతుంది. దానికి తగినట్లుగానే జట్టు వ్యూహరచనలు కూడా ఉంటాయి. ప్రతి సీరస్‌ ఆరంభానికి ముందు నెట్స్‌లో నా బ్యాటింగ్‌ బలహీనతలను సరిదిద్దు కుంటుంటాను. అవి ఏంటని నేను ఇప్పుడు చెప్పలేను. కానీ…లంకపై మెరుగైన ప్రదర్శన చేస్తాననే ధీమా ఉందని పుజారా వెల్లడించారు.